
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 138 


ΑΠΟΦΑΣΕΙΣ 

Αριθμ. 5174 _ 

Κανονισμός Σπουδών του ΠΜΣ: «Σύνθεση για τον 
Κινηματογράφο, το Θέατρο και τιςΤέχνες της Πα¬ 
ράστασης» του Τμήματος Μουσικών Σπουδών, 
της Σχολής Μουσικής και Οπτικοακουστικών Τε¬ 
χνών του Ιονίου Πανεπιστημίου. 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας», όπως ισχύει. 

2. Τις διατάξεις της παρ. 1 του άρθρου 45 και της παρ. 
6, περ. β), του άρθρου 85 του ν. 4485 / ΦΕΚ 114/4.8.2017 
«Οργάνωση και λειτουργία... και άλλες διατάξεις». 

3. Την υπ'αριθμ. πρωτ. 163204/Ζ1/29.9.2017 Εγκύκλιο 
του Υπουργείου Παιδείας, Έρευνας και Θρησκευμάτων, 
με θέμα: Εφαρμογή των διατάξεων του ν. 4485/2017 
(Α' 114) για θέματα μεταπτυχιακών σπουδών και εκπό¬ 
νησης διδακτορικών διατριβών - Λοιπά θέματα (ΑΔΑ: 
ΨΙΜΖ4653ΠΣ-0Ρ2). 

4. Την απόφαση της 3ης συνεδρίασηςτης Συνέλευσης 
του Τμήματος Μουσικών Σπουδών του Ιονίου Πανεπι¬ 
στημίου, την 1 η.11.2018, με την οποία καταρτίστηκε ο 
Κανονισμός Σπουδών του ΠΜΣ με τίτλο: «Σύνθεση για 
τον Κινηματογράφο το Θέατρο και τιςΤέχνες της Παρά¬ 
στασης». 

5. Την απόφαση της 9ης/20.12.2018 Συνεδρίασης 
της Συγκλήτου του Ιονίου Πανεπιστημίου, με την οποία 
εγκρίθηκε ο εν λόγω Κανονισμός. 

6. Το γεγονός ότι από την εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζει: 

Εγκρίνει τον Κανονισμό Σπουδών του ΠΜΣ: «Σύνθεση 
για τον Κινηματογράφο, το Θέατρο και τιςΤέχνες της 
Παράστασης» του Τμήματος Μουσικών Σπουδών, της 
Σχολής Μουσικής και Οπτικοακουστικών Τεχνών του 
Ιονίου Πανεπιστημίου, ως ακολούθως: 


ΚΑΝΟΝΙΣΜΟΣ ΤΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ 
«Σύνθεση για τον Κινηματογράφο το Θέατρο 
και τις Τέχνες της Παράστασης» 

«Έοιηρο5ΐΐίοη Γογ ΡιΙιτι,ΤΓιθβϊγθ 
3πά ΓΓιθ ΡθγΓοπτηπρ Αγϊ5» 

Άρθρο 1 

Γενικές Διατάξεις 

1. Το Τμήμα Μουσικών Σπουδών της Σχολής Μου¬ 
σικής και Οπτικοακουστικών Τεχνών του Ιονίου Πα¬ 
νεπιστημίου οργανώνει και λειτουργεί Μεταπτυχιακό 
Πρόγραμμα Σπουδών (ΠΜΣ) με τίτλο «Σύνθεση για τον 
Κινηματογράφο, το Θέατρο και τις ΠαραστατικέςΤέχνες» 
και αντίστοιχο αγγλικό «0οιτιρο5ίΐίοη Γογ ΡϊΙγπ, ΤΓιθβϊγθ 
3πά ΐήθ ΡοΓΓοππίπς Αγϊ5» σύμφωνα με την υπ'αριθμ. 
2279/2018 απόφαση της Συγκλήτου του Ιδρύματος (ΦΕΚ 
2935/20.7.2018). 

2. Η δομή, η οργάνωση και η λειτουργία του ΠΜΣ κα¬ 
θορίζεται στην ανωτέρω απόφαση και διέπεται από τις 
διατάξεις των σχετικών νόμων και υπουργικών αποφά¬ 
σεων. 

3. Οι διατάξεις του παρόντος Κανονισμού, όπως αυτές 
αναλύονται παρακάτω, εξειδικεύουν το νομοθετικό πλαί¬ 
σιο που διέπει τις μεταπτυχιακές σπουδές και ρυθμίζουν, 
με ενιαίο τρόπο, θέματα λειτουργίας του ΠΜΣ σύμφωνα 
με την ισχύουσα νομοθεσία. 

Άρθρο 2 
Αντικείμενο 

Το Πρόγραμμα Μεταπτυχιακών Σπουδών «Σύνθεση 
για τον Κινηματογράφο, το Θέατρο και τιςΤέχνες της 
Παράστασης» (0οιηρο5ίΐίοη Γογ ΡΜιτι, ΤΓιθβϊγθ 3πά ϊΓιθ 
ΡθΓΓοητηίπ9 Αγϊ5), έχει ως αντικείμενο την καλλιέργεια και 
την εξειδίκευση στο πεδίο της Σύνθεσης Μουσικής για 
τον Κινηματογράφο και κατ' επέκταση την Τηλεόραση 
και για κάθε μορφή κινούμενης εικόνας, αναλογικής ή 
ψηφιακής. Επίσηςτην εξειδίκευση στο πεδίο της Σύνθε- 
σηςτης Μουσικής για το θέατρο σε όλεςτις μορφέςτου, 
όπως Αρχαίο Δράμα και όλες τις νεώτερες εκφάνσεις 
του από την Αναγέννηση μέχρι τον 21 ο αιώνα, Σωματικό 

Τεύχος ΒΊ 38/29.01.2019 


Θέατρο, Παντομίμα, κ.λπ. Ακόμα, την ειδίκευση στην 
Σύνθεση Μουσικής για τον Χορό σε όλες τις μορφές 
του από τον κλασικό μέχρι τον σύγχρονο και τέλος την 
ειδίκευση στη Σύνθεση Μουσικής για όλα τα σύγχρονα 
πολύτεχνα θεάματα, στα οποία συνυπάρχουν πολλές και 
διαφορετικές τέχνες, όπως κίνηση, λόγος, εικόνα, εικα¬ 
στικές δράσεις με την ισχυρή παρουσία της σύγχρονης 
τεχνολογίας. 

Οι σπουδές θα εμβαθύνουν στις ειδικές σχέσεις και 
απαιτήσεις, συνθετικές και τεχνικές, που δημιουργούνται 
στη Σύνθεση Μουσικής, όταν η τελευταία συναντά την 
Εικόνα και τις Παραστατικές Τέχνες και επανακαθορί- 

Αρ.Διπλώματος:.... 


ζουν το περιεχόμενο, τη λειτουργικότητα και τη φόρμα 
του μουσικού έργου, με τελικό στόχο την ικανότητα του 
σύγχρονου συνθέτη να αντεπεξέλθει αποτελεσματικά 
σε ένα πιο πολύπλοκο και πολυδιάστατο καλλιτεχνικό 
περιβάλλον. 

Άρθρο 3 

Μεταπτυχιακός Τίτλος 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Σύνθεση για τον Κινηματογράφο, το Θέα¬ 
τρο και τις Τέχνες της Παράστασης» ((Ιοιηρο5ΐ1:ίοη Εογ 
ΡΗγπ,ΤΙίθβϊγθ 3πά ΐΗθ ΡθίΤοιτηίης ΑιΤϊ). 


ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΙΟΝΙΟ ΠΑΝΕΠΙΣΤΗΜΙΟ 

ΜΕ ΠΡΟΤΑΣΗ ΤΗΣ ΣΥΝΕΛΕΥΣΗΣΤΟΥΤΜΗΜΑΤΟΣ ΜΟΥΣΙΚΩΝ ΣΠΟΥΔΩΝ 

ΑΠΟΝΕΜΕΙ 


στον/στην . 

ο οποίος τον (μήνα, έτος) εκπλήρωσε τις υποχρεώσεις του/της 

ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 


ΣΤΗ 

«ΣΥΝΘΕΣΗ ΓΙΑ ΤΟΝ ΚΙΝΗΜΑΤΟΓΡΑΦΟ, ΤΟ ΘΕΑΤΡΟ ΚΑΙ ΤΙΣ ΤΕΧΝΕΣ ΤΗΣ ΠΑΡΑΣΤΑΣΗΣ» 

ΜΕ ΒΑΘΜΟ: «.» 

ΚΕΡΚΥΡΑ, (ημερομηνία) 

Ο Δ/ντής του Ο/Η Γραμματέας του Ο Πρύτανης 

Μεταπτυχιακού Τμήματος 


Προγράμματος 

Άρθρο 4 

Κατηγορίες πτυχιούχων εισακτέων 
Στο ΠΜΣ θα γίνονται δεκτοί κάτοχοι τίτλου πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής σύμφωνα με τις διατάξεις του άρ¬ 
θρου 34 του ν. 4485/2017, το πτυχίο των οποίων έχει 
σχέση με: 

α) την τέχνη του ήχου και την μουσική τέχνη και επι¬ 
στήμη, όπως πτυχιούχοι τμημάτων Μουσικών Σπουδών 
ή Μουσικής Επιστήμης και Τέχνης ή Τεχνών Ήχου και 
Εικόνας ή ΟπτικοακουστικώνΤεχνών ή Κινηματογράφου, 
β) την τεχνολογία του ήχου, όπως πτυχιούχοι τμημά¬ 
των Μουσικής Τεχνολογίας και Ακουστικής, Φυσικής, 
Πληροφορικής, Ηλεκτρονικής ή Ηλεκτρολογίας ή Τεχνο¬ 
λογίας Ήχου και Διπλωματούχοι Μηχανικοί Τμημάτων 
Πολυτεχνικών Σχολών ή Σχολών Αρχιτεκτονικής, 
γ) συναφή αντικείμενα, όπως πτυχιούχοι τμημάτων 
Διαχείρισης Πολιτισμικού Περιβάλλοντος και Νέων Τε¬ 
χνολογιών ή ΠολιτισμικήςΤεχνολογίας και Επικοινωνίας 
ή Κινηματογράφου ή Μέσων Μαζικής Ενημέρωσης ή 
Θεατρικών Σπουδών ή Παιδαγωγικών Τμημάτων. 

Κατ'εξαίρεση, είναι δυνατή η εισαγωγή στο ΠΜΣ απο¬ 
φοίτων τμημάτων λοιπών γνωστικών πεδίων, υπό την 
απαραίτητη προϋπόθεση ότι μπορούν να αποδείξουν 


επαγγελματική ή δημιουργική/καλλιτεχνική δραστηρι¬ 
ότητα σχετική με το αντικείμενο του ΠΜΣ, καθώς και 
ότι μπορούν να ανταποκριθούν στις εκπαιδευτικές του 
απαιτήσεις. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα.Το πρόγραμμα είναι πλήρους φοίτησης και 
δεν παρέχεται η δυνατότητα μερικής φοίτησης στους 
υποψηφίους προς ένταξη. 

Η φοίτηση μπορεί να παρατείνεται κατά ένα εξάμηνο 
(4ο) μετά από αίτημα του ενδιαφερομένου και έγκριση 
απάτη Συντονιστική Επιτροπή και τη ΣυνέλευσηΤμήμα- 
τος, χωρίς περαιτέρω οικονομική επιβάρυνση. Μόνο σε 
ειδικές περιπτώσεις, για λόγους είτε ανωτέρας βίας, είτε 
σχετικούς με τη στρατιωτική θητεία, είτε για οποιονδή- 
ποτε άλλο σοβαρό λόγο, μπορεί να δοθεί παράταση ενός 
ακόμη εξαμήνου, που αφορά όμως μόνο τη διπλωματική 
εργασία. 

Ο μεταπτυχιακός φοιτητής που υπερβαίνει τα ανωτέ¬ 
ρω χρονικά όρια χάνει τα δικαιώματα που απορρέουν 
από τη φοιτητική του ιδιότητα. 








Τεύχος Β' 138/29.01.2019 

Κατά τη διάρκεια των σπουδών τους οι μεταπτυχιακοί 
φοιτητές πρέπει να συμμετέχουν ενεργά στις δραστηρι¬ 
ότητες του ΠΜΣ, να παρακολουθούν τις προβλεπόμενες 
από το Πρόγραμμα Σπουδών Εκπαιδευτικές Ενότητες και 
να σημειώνουν πρόοδο στην εργασία τους. 

Οι μεταπτυχιακοί φοιτητές δικαιούνται τις παροχές 
που προβλέπει το εκάστοτε ισχύον νομοθετικό πλαί¬ 
σιο. Αν για οποιονδήποτε λόγο η χρονική διάρκεια των 
σπουδών ενός μεταπτυχιακού φοιτητή υπερβεί τα τρία 
(3) διδακτικά εξάμηνα, ο φοιτητής δεν δικαιούται πλέον 
τις φοιτητικές παροχές που ορίζει ο νόμος. 


Άρθρο 6 

Πρόγραμμα Σπουδών 

Το πρόγραμμα σπουδών οργανώνεται σε τρία (3) ακα¬ 
δημαϊκά εξάμηνα και περιλαμβάνει κατά τα δύο πρώτα 
εξάμηνα την παρακολούθηση ενός συνόλου Εκπαιδευ¬ 
τικών Ενοτήτων (ιηοάυΙθ5) και κατά το τρίτο εξάμηνο 
σπουδών την εκπόνηση διπλωματικής εργασίας. Η πα¬ 
ρακολούθηση των Εκπαιδευτικών Ενοτήτων συνίσταται 
στον συνδυασμό θεωρητικής παρουσίασης εννοιών και 
εργαστηριακής εξάσκησης, καθώς και στην εκπόνηση 
ατομικών ή ομαδικών εργασιών από τους μεταπτυχια¬ 
κούς φοιτητές. Η εκπόνηση της διπλωματικής εργασίας 
είναι υποχρεωτική.Το σύνολο των πιστωτικών μονάδων 
ανά ακαδημαϊκό εξάμηνο, καθώς και των μονάδων που 
αντιστοιχούν στην εκπόνηση της διπλωματικής εργασίας 
είναι τριάντα (30). 

Το σύνολο των πιστωτικών (ΕΘΤ5) μονάδων για την 
απόκτηση του ΜΔΕ ανέρχεται σε ενενήντα (90). Βασική 
γλώσσα του ΠΜΣ είναι τα Ελληνικά και δευτερεύουσα τα 
Αγγλικά. Η συγγραφή της Διπλωματικής Εργασίας μπορεί 
να γίνει στα Ελληνικά ή/και στα Αγγλικά. 

Η παρακολούθηση των Εκπαιδευτικών Ενοτήτων 
πραγματοποιείται διά ζώσης. Εξαίρεση από τη διά ζώσης 
παρακολούθηση μπορεί να αποτελέσει η πραγματοποίη¬ 
ση μέρους των Εκπαιδευτικών Ενοτήτων και μέρους των 
σεμιναρίων και όλων των εκπαιδευτικών δραστηριοτή¬ 
των εξ αποστάσεως, σε ποσοστό μέχρι 50%. 

Το πρόγραμμα σπουδών περιλαμβάνει την υποχρεω¬ 
τική παρακολούθηση 3 (τριών) Εκπαιδευτικών Ενοτήτων 
στο Α' και Β' εξάμηνο και την εκπόνηση μιας διπλωμα¬ 
τικής στο Γ' εξάμηνο και συγκεκριμένα: 


Α' ΕΞΑΜΗΝΟ 


Σύνθεση 1 

18 ΕΘΤ5 

Ειδικά Θέματα Σύνθεσης 1 

6ΕΘΤ5 

Σεμινάριο 1 

6ΕΘΤ5 


Β' ΕΞΑΜΗΝΟ 


Σύνθεση II 

18 ΕΘΤ5 

Ειδικά Θέματα Σύνθεσης II 

6ΕΘΤ5 

Σεμινάριο II 6 

ΕΘΤ5 


Γ' ΕΞΑΜΗΝΟ 


Διπλωματική Εργασία Ειδίκευσης 


30 Ε0Τ5 


Τροποποίηση του προγράμματος σπουδών και ανακα¬ 
τανομή των Εκπαιδευτικών Ενοτήτων μεταξύ των εξαμή¬ 
νων μπορεί να γίνει με απόφαση του αρμοδίου συλλογι¬ 


κού οργάνου. Οι σχετικές διαδικασίες περιλαμβάνονται 
στον Κανονισμό Μεταπτυχιακών Σπουδών του ΠΜΣ. 

Ενδεικτικές Περιγραφές Εκπαιδευτικών Ενοτήτων 

ΣΥΝΘΕΣΗ I (18 Ε(ΙΤ5): Εισαγωγή στη Σύνθεση Κινημα¬ 
τογραφικής Μουσικής και στη σταδιακή ολοκλήρωση 
της κινηματογραφικής παρτιτούρας (ΤϊΙγπ Εεοπης). 

- Ρεπερτόριο κινηματογραφικής μουσικής ανθολογίας. 

- Πρώιμοι συνθέτες του κινηματογράφου. 

- Γλωσσάρι όρων κινηματογράφου και τηλεόρασης. 

- Γνώσεις ενορχήστρωσης (εποχές, στιλ, αναφορική 
και σατυρική παρωδία). 

- Σχέση Συνθέτη και Σκηνοθέτη στην δημιουργία της 
μουσικής. 

- Σύνθεση της μουσικής πριν ή μετά το γύρισμα της 
σκηνής/σκηνών. 

- Η μουσική ως αντιστικτική χρήση στην δράση της 
οθόνης. 

- Πηγές επηρεασμού της μουσικής ιδέας. 

- Διαφορά καθαρής μουσικής και μουσικής που σχε¬ 
τίζεται με την υφή του φιλμ. 

- Προσαρμογή/αναπροσαρμογή μουσικής φράσης. 

- δροΐΐίης. 

- Έμφαση στον ορισμό και τον τρόπο χρήσης του βα¬ 
σικού θέματος. 

- Ακρόαση και επισκόπηση τεχνικών του ορχηστρικού 
ηχοχρώματος μέσω της Αυθεντικής 

Παρτιτούρας για την ενίσχυση των σημείων στην ται¬ 
νία (5ΐοι-γ Ροίπΐί καιΤθΜοπης ΟιτΓΐθΒΐΐ'θΐίοη). 

- Διαφορετικές τεχνικές ενορχήστρωσης και ηχογρά¬ 
φησης. 

- Εκμάθηση και στήσιμο προγράμματος μουσικής 
παρτιτούρας (ΡιπβΙθ) - Ειδική σημειογραφία και διάταξη 
μεγέθους σελίδων. 

- Υπόδειγμα και επεξήγηση ΓίΙιη 5εοΓθ ΐθητρίθΐθ. 

ΕΙΔΙΚΑ ΘΕΜΑΤΑ ΣΥΝΘΕΣΗΣ I (6 ΕΘΤ5): Σύνθεση Μου¬ 
σικής για το Θέατρο και τις Πολύτεχνες Παραστάσεις. 
Λειτουργική, ιστορική και ερευνητική προσέγγιση της 
συνθετικής διαδικασίας σε διαφορετικές μορφές θε¬ 
άτρου όπως Αρχαίο Δράμα, ΟοιηιηθάίΒ άθΙΆιΤθ, Σύγ¬ 
χρονο Θέατρο σε διαφορετικές εκδοχές του (Σωματικό 
Θέατρο, Παντομίμα κ.λπ.) 

ΣΕΜΙΝΑΡΙΟ I (6 ΕΘΤ5): Ειδικά θέματα που εστιάζουν 
σε τομείς όπως η μουσική στων βωβό κινηματογράφο, 
η μουσική στα κινούμενα σχέδια ώηίιτίθΐίοη), η Ψυχολο¬ 
γία και η Σημειωτική της Κινηματογραφικής Μουσικής. 
Λειτουργική χρήση της Θεωρίας της Μουσικής, Ειδικά 
θέματα Σύνθεσης όπως Ατονική Μουσική, Ηλεκτρονική 
Μουσική και Κινηματογράφος. 

ΣΥΝΘΕΣΗ 11(18 ΕΘΤ5): Επεξεργασία και Εικονικός Σχε- 
διασμός Κινηματογραφικής Μουσικής Σύνθεσης, "\/$Τ 
Ρΐ'ορί'θΐηιτπης 5εοΓθ". 

- Μουσικο-τεχνολογικός εξοπλισμός για το κατάλληλο 
στήσιμο οικιακού κέντρου ηχογράφησης και μουσικής 
παραγωγής για μουσική επένδυση κινηματογράφου, τη¬ 
λεόρασης και νίάθο 03ΙΓ1Θ5 (Ηοιτιθ 5ΐυάίο 5θΐυρ). 

- Ορχηστρικές Βιβλιοθήκες Οργάνων - εικονικά όργανα 
\/5Τ (νίΠυθΙ 5ΐυάίοΤθεΓιησΙθ9γ). 

- Προσχέδια-Ασκήσεις μουσικών φράσεων από το 
πεντάγραμμο σε ΜΙϋΙ μεταγραφή και τεχνικές αναπα¬ 
ραγωγής μέσω Υ5Τ. 

- Καταγραφή μουσικής ιδέας στο κατάλληλο ύφος 
ενορχήστρωσης. 

- Επικοινωνία με τον σκηνοθέτη. 

- Μεταφορά της μουσικής ιδέας από την απλή ιηίάί 
μορφή σε πραγματικό ήχο συμφωνικής ορχήστρας - 
Μουσικός Προγραμματισμός. 

- Χρήση και τεχνικές των Βιβλιοθηκών Οργάνων για 
ρεαλιστικό αποτέλεσμα της μουσικής μέσω ιηίςΐί πλη¬ 
ροφοριών. 

- Εύρος στερεοφωνικής εικόνας για την ορχήστρα και 
μίξη. Τεχνικές και εργαλεία στερεοφωνικής εικόνας για 
την ολοκλήρωση της μουσικής παραγωγής. 

ΕΙΔΙΚΑ ΘΕΜΑΤΑ ΣΥΝΘΕΣΗΣ II: Σύνθεση μουσικής για 
τον χορό σε διαφορετικές εκδοχές του. Έμφαση στον 
σύγχρονο χορό (χοροθέατρο, εκφραστικός χορός κ.λπ.) 

ΣΕΜΙΝΑΡΙΟ II: Σεμινάρια με ενδεικτικές ενότητες: 

- Διεύθυνση ζωντανών μουσικών συνόλων με ταυτό¬ 
χρονη προβολή κινηματογραφικής ταινίας. 

-Το Ηχητικό Περιβάλλον και η χρήση του στην Εικόνα 
(Ηχοτοπία κ.λπ.). 

- Χρήση της ΜουσικήςΤεχνολογίας και της Πολυκανα- 
λικής Σύνθεσης στον κινηματογράφο. 

- Θέματα ερμηνείας και στυλ στα διαφορετικά είδη 
και τις τεχνοτροπίες της μουσικής σύνθεσης για κινη¬ 
ματογραφική χρήση (μπαρόκ, κλασική, ιμπρεσιονιστική, 
σύγχρονη, κ.λπ.). 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ'ανώ¬ 
τατο όριο σε δέκα (10) άτομα κατ'έτος. Με απόφαση του 
αρμόδιου συλλογικού οργάνου, ορίζεται ο αριθμός των 
εισακτέων στο πρόγραμμα κατά ακαδημαϊκό έτος, μέχρι 
του ανωτέρω μέγιστου ορίου. 

Άρθρο 8 

Προσωπικό 

Στο ΠΜΣ θα απασχοληθούν μέλη Δ.Ε.Π., μέλη Ε.Ε.Π., 
Ε.ΔΙ.Π. και Ε.Τ.Ε.Π., καθώς και αφυπηρετήσαντα μέλη 
Δ.Ε.Π., κατά προτεραιότητα με τον τίτλο του Ομότι¬ 
μου Καθηγητή, των Τμημάτων Μουσικών Σπουδών και 
Τεχνών Ήχου και Εικόνας, του ιδίου η συναφούς γνω¬ 
στικού αντικειμένου. Επίσης, διδάσκοντες σύμφωνα 
με το π.δ. 407/1980 ή την παρ. 7 του άρθρου 29 του ν. 
4009/2011, όπωςτροποποιήθηκε και ισχύει, μέλη Δ.Ε.Π. 
άλλων Τμημάτων του ιδίου ή άλλων Α.Ε.Ι., ερευνητές από 
ερευνητικά κέντρα της ημεδαπής, καθώς και καταξιω¬ 
μένοι επιστήμονες της αλλοδαπής που έχουν θέση ή 
προσόντα καθηγητή ή ερευνητή σε ερευνητικό κέντρο 
και καλλιτέχνες ή επιστήμονες αναγνωρισμένου κύρους 
με εξειδικευμένες γνώσεις ή σχετική εμπειρία στο γνω¬ 
στικό αντικείμενο του ΠΜΣ. 

Στις περιπτώσεις Εκπαιδευτικών Ενοτήτων, η διδασκα¬ 
λία των οποίων περιλαμβάνει εργαστήρια ή πρακτικές 
ασκήσεις, η εκτέλεση μέρους του προγράμματος μπορεί 
να ανατεθεί σε υποψήφιους διδάκτορες της Σχολής Μου¬ 
σικής και ΟπτικοακουστικώνΤεχνών της συγκεκριμένης 
ειδικότητας υπό την εποπτεία και την ευθύνη του μέλους 
Δ.Ε.Π. ή διδάσκοντα που έχει αναλάβει τη διδασκαλία της 
συγκεκριμένης Εκπαιδευτικής Ενότητας. 


Άρθρο 9 

Υλικοτεχνική υποδομή 

Για τη λειτουργία του ΠΜΣ θα χρησιμοποιηθεί μέρος 
της υπάρχουσας υλικοτεχνικής υποδομής τουΤμήματος 
Μουσικών Σπουδών, όπως (ενδεικτικά): α) το εργαστή¬ 
ριο ηχογραφήσεων του Τμήματος β) αίθουσες διδασκα¬ 
λίας του Τ μήματος. 

Άρθρο 10 

Διάρκεια λειτουργίας 

Το ΠΜΣ θα λειτουργήσει για οκτώ (8) έτη, από το ακα¬ 
δημαϊκό έτος 2018-2019 μέχρι και το ακαδημαϊκό έτος 
2025-2026. Για τη συνέχιση της λειτουργίας του πέραν 
του παραπάνω χρόνου, εφαρμόζονται οι διατάξεις της 
ισχύουσας νομοθεσίας. 

Άρθρο 11 

Προκήρυξη θέσεων εισακτέων 
Για την εισαγωγή φοιτητών στο Π.Μ.Σ., η Γραμματεία 
του Τμήματος, έπειτα από απόφαση της Συντονιστικής 
Επιτροπής, δημοσιεύει πρόσκληση εκδήλωσης ενδιαφέ¬ 
ροντος, όπου περιλαμβάνονται τα ακόλουθα: 
α) Ειδίκευση και αριθμός εισακτέων 
β) Προϋποθέσεις συμμετοχής των υποψηφίων στη 
διαδικασία επιλογής 

γ) Διαδικασία επιλογής και απαιτούμενη ύλη για εξέ¬ 
ταση - αξιολόγηση 

δ) Δικαιολογητικά που πρέπει να κατατεθούν 
ε) Προθεσμίες και τρόπος κατάθεσης δικαιολογητικών 
στ) Ημερομηνία διεξαγωγής εξετάσεων όπου απαι¬ 
τείται. 

Απαραίτητη προϋπόθεση συμμετοχής στη διαδικασία 
επιλογής για την εισαγωγή στο Π.Μ.Σ. σε όλες τις ειδικεύ¬ 
σεις είναι η κατοχή πτυχίου Α.Ε.Ι. ή Τ.Ε.Ι. της ημεδαπής ή 
αναγνωρισμένων ομοταγών ιδρυμάτων της αλλοδαπής. 
Ειδικότερες προϋποθέσεις μπορούν να προστίθενται με 
απόφαση της ΣυνέλευσηςΤμήματος έπειτα από εισήγη¬ 
ση της Συντονιστικής Επιτροπής. 

Απαιτούμενα δικαιολογητικά: 

1. Αίτηση εισαγωγής στο Π.Μ.Σ. 

2. Αντίγραφο πτυχίου και, σε περίπτωση εκπαιδευτικού 
ιδρύματος της αλλοδαπής, πιστοποιητικό αναγνώρισης 
από τον Δ.Ο.Α.Τ.Α.Π. Εάν δεν υπάρχει δυνατότητα άμεσης 
κατάθεσης, τα δικαιολογητικά αυτά μπορούν να προσκο¬ 
μιστούν αργότερα, σε χρόνο που ορίζει η Συντονιστική 
Επιτροπή. 

3. Βιογραφικό σημείωμα. 

4. Φάκελος συνθέσεων, που να περιλαμβάνει τουλά¬ 
χιστον 5 έργα, εκ των οποίων τουλάχιστον τα 4 να αφο¬ 
ρούν τη μουσική για τον Κινηματογράφο, το Θέατρο ή 
τις Τέχνες της Παράστασης και το ένα να είναι μια αμιγής 
σύνθεση για οποιοδήποτε είδους σύνολο, φωνητικό, ορ¬ 
γανικό ή μεικτό. Για 4 τουλάχιστον από τα παραπάνω 
έργα ζητείται και η υποβολή σχετικού οπτικοακουστικού 
υλικού, αποθηκευμένου σε υεό εΐίεΚ, ΘΘ ή ϋνΘ. 

Άρθρο 12 

Τέλη φοίτησης 

Τα τέλη φοίτησης για το σύνολο των σπουδών ανέρχο¬ 
νται στο ποσό των 3000 € και καταβάλλονται σε 3 ισόπο- 

σες δόσεις, στην αρχή του κάθε εξαμήνου. Με απόφαση 
της Συντονιστικής Επιτροπής, δύναται να τροποποιείται 
το διάγραμμα της χρηματικής καταβολής των διδάκτρων 
ανάλογα με τις ιδιαίτερες συνθήκες και ανάγκες. 

Άρθρο 13 
Όργανα του Π.Μ.Σ. 

1. Η Συντονιστική Επιτροπή είναι αρμόδια για την εύ¬ 
ρυθμη λειτουργία, την παρακολούθηση και τον συντο¬ 
νισμό της λειτουργίας του Προγράμματος. Απαρτίζεται 
από πέντε (5) μέλη Δ.Ε.Π. του Τμήματος Μουσικών Σπου¬ 
δών με το ίδιο η συναφές γνωστικό αντικείμενο, που 
διδάσκουν στο ΠΜΣ. 

Στη Συντονιστική Επιτροπή μπορούν να συμμετέ¬ 
χουν χωρίς δικαίωμα ψήφου και Ομότιμοι Καθηγητές 
του Τμήματος Μουσικών Σπουδών με το ίδιο γνωστικό 
αντικείμενο. 

Η Συντονιστική Επιτροπή 

• καθορίζει τις λεπτομέρειες εφαρμογής των κριτηρίων 
επιλογής των μεταπτυχιακών φοιτητών, 

• προτείνει στη Συνέλευση Τμήματος τις επιτροπές αξι¬ 
ολόγησης των υποψήφιων μεταπτυχιακών φοιτητών και 
καταρτίζει τον πίνακα επιτυχόντων, 

• εισηγείται στη Συνέλευση Τμήματος τους διδάσκο¬ 
ντες που θα διδάξουν στο ΠΜΣ και κατανέμει το διδα¬ 
κτικό έργο μεταξύ των διδασκόντων, 

• προτείνει στη Συνέλευση Τμήματος τα μέλη των επι¬ 
τροπών για την ανάθεση, παρακολούθηση και εξέταση 
των μεταπτυχιακών εργασιών, 

• διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δίπλωμα Μεταπτυχιακών 
Σπουδών (Δ.Μ.Σ.), 

■ αντιμετωπίζει κάθε θέμα που προβλέπεται από τις 
επιμέρους διατάξεις της ισχύουσας νομοθεσίας και του 
παρόντος Κανονισμού. 

2. Η Συνέλευση του Τμήματος Μουσικών Σπουδών 
εκλέγει τα πέντε μέλη της Συντονιστικής Επιτροπής και 
τον Διευθυντή Προγράμματος Μεταπτυχιακών Σπουδών. 
Η θητεία τους είναι διετής, με δυνατότητα ανανέωσης 
που καθορίζεται σύμφωνα με την ισχύουσα νομοθεσία. 

Η Συνέλευση Τμήματος 

• εγκρίνει τις δράσεις και τις εισηγήσεις της Συντονιστι¬ 
κής Επιτροπής που προβλέπει η νομοθεσία, 

• αποφασίζει για οποιοδήποτε θέμα προκύψει και δεν 
καλύπτεται από τον υπάρχοντα κανονισμό και την ισχύ- 
ουσα νομοθεσία. 

3.0 Διευθυντής Προγράμματος Μεταπτυχιακών Σπου¬ 
δών είναι μέλος Δ.Ε.Π. του Τ μήματος Μουσικών Σπουδών 
από τις δύο ανώτερες βαθμίδες (Καθηγητής ή Αναπλη¬ 
ρωτής Καθηγητής) με αντικείμενο συναφές προς αυτό 
του ΠΜΣ και εκλέγεται από τη Συνέλευση του Τμήμα¬ 
τος. Η θητεία του Διευθυντή είναι διετής με δυνατότητα 
ανανέωσης που καθορίζεται σύμφωνα με τη νομοθεσία. 

Ο Διευθυντής Προγράμματος Μεταπτυχιακών Σπου¬ 
δών 

• συγκαλεί τη Συντονιστική Επιτροπή, καταρτίζει την 
ημερήσια διάταξη και προεδρεύει στις εργασίες, 

• εισηγείται στη Συντονιστική Επιτροπή κάθε θέμα 
που προβλέπεται από τον παρόντα κανονισμό ή που 


προκύπτει και αφορά στην αποτελεσματική λειτουργία 
του Προγράμματος, 

• μεταφέρει στη Συνέλευση Τμήματος τις εισηγήσεις 
της Συντονιστικής Επιτροπής, 

• μεριμνά για την εφαρμογή των αποφάσεων της Συ¬ 
νέλευσης Τμήματος. 

Σε περίπτωση απουσίας του, ο Διευθυντής Προγράμ¬ 
ματος Μεταπτυχιακών Σπουδών αναπληρώνεται από 
τον Αναπληρωτή Διευθυντή, ο οποίος ορίζεται μεταξύ 
των μελών της Συντονιστικής Επιτροπής. 

Άρθρο 14 

Διαδικασία επιλογής υποψηφίων 

Η επιλογή των υποψηφίων ακολουθεί τις διαδικασίες 
που περιγράφονται παρακάτω: 

1. Η Συντονιστική Επιτροπή προτείνει προς έγκριση μια 
τριμελή Επιτροπή Αξιολόγησης Υποψηφίων του ΠΜΣ, 
απαρτιζόμενη από μέλη Δ.Ε.Π.τουΤμήματος Μουσικών 
Σπουδών με συναφές αντικείμενο. Ένα μέλος της Επιτρο¬ 
πής μπορεί να είναι και Ομότιμος Καθηγητής. 

2. Η Γραμματεία του ΠΜΣ παραλαμβάνει τις αιτήσεις 
και τα απαραίτητα δικαιολογητικά που υποβάλλουν οι 
υποψήφιοι, μέσα στις προθεσμίες που προβλέπονται 
από την προκήρυξη. Τα δικαιολογητικά που κατατίθε¬ 
νται από τους υποψηφίους πρέπει να είναι πλήρη. Τυχόν 
δικαιολογητικά που δεν προσκομίζονται με την αίτηση 
(π.χ. τίτλοι σπουδών), πρέπει να αναφέρονται αναλυτικά 
σε υπεύθυνη δήλωση του υποψηφίου με τη δέσμευση 
ότι αυτά θα προσκομιστούν, όταν αυτό ζητηθεί. Τα δικαι- 
ολογητικά αυτά, θα ληφθούν υπόψη μόνο αν προσκο- 
μισθούν μέχρι την ημερομηνία που θα οριστεί από τη 
Συντονιστική Επιτροπή. Η Γραμματεία του ΠΜΣ ελέγχει 
την εγκυρότητα και την πληρότητα των δικαιολογητικών 
κάθε υποψηφίου, συντάσσει αναλυτικούς πίνακες υπο¬ 
ψηφίων μεταπτυχιακών φοιτητών και τους διαβιβάζει 
στην αρμόδια Επιτροπή Αξιολόγησης. 

3. Η Επιτροπή Αξιολόγησης ελέγχει καταρχήν το κατά 
πόσο οι υποψήφιοι ικανοποιούν τις βασικές προϋπο¬ 
θέσεις εισαγωγής. Εάν αυτές δεν ικανοποιούνται από 
κάποιον υποψήφιο, αυτός δεν αξιολογείται περαιτέρω. 

Στη συνέχεια η Επιτροπή καλεί τους επιλέξιμους υπο¬ 
ψηφίους σε γραπτή ή προφορική συνέντευξη, στην 
οποία ο υποψήφιος εξηγεί τους λόγους που θέλει να πα¬ 
ρακολουθήσει το συγκεκριμένο ΠΜΣ, τις επαγγελματικές 
ή ερευνητικές προοπτικές του, την προϋπάρχουσα καλ¬ 
λιτεχνική κυρίως, αλλά και ερευνητική δραστηριότητά 
του, καθώς και οποιαδήποτε άλλη πληροφορία μπορεί 
να τεκμηριώσει τη δημιουργική και επιστημονική σχέση 
του υποψηφίου με το αντικείμενο. 

Τελικά η Επιτροπή βαθμολογεί και κατατάσσει τους 
υποψηφίους με σειρά επιτυχίας και, αφού λάβει υπόψη 
των αριθμό των θέσεων που έχουν προκηρυχθεί, συ¬ 
ντάσσει τον πίνακα επιτυχόντων και επιλαχόντων που 
επικυρώνεται από τη Συντονιστική Επιτροπή και εγκρί- 
νεται από τη Συνέλευση Τμήματος. 

4. Σε περίπτωση ισοβαθμίας δύο υποψηφίων, προτε¬ 
ραιότητα έχει ο υποψήφιος με τον μεγαλύτερο βαθμό 
στο βασικό του πτυχίο (ή στο πτυχίο με τον καλύτερο 
βαθμό, αν έχει πολλά). Σε ειδικές περιπτώσεις, η Συντο- 

νιστική Επιτροπή μπορεί με απόφασή της να θεωρήσει 
επιτυχόντες και όσους από τους υποψήφιους ισοβάθμη¬ 
σαν με τον τελευταίο επιτυχόντα. 

5. Οι πίνακες των επιτυχόντων και επιλαχόντων, μετά 
από την επικύρωση τους από την Συντονιστική Επιτροπή 
και τη Συνέλευση Τμήματος, αναρτώνται σε ηλεκτρονική 
μορφή στην ιστοσελίδα του Τμήματος. Οι επιτυχόντες 
ειδοποιούνται να εγγραφούν στο ΠΜΣ σε συγκεκριμένο 
χρονικό διάστημα, που καθορίζεται από την Συντονιστι¬ 
κή Επιτροπή. Υποψήφιος που δεν θα εγγράφει μέσα στο 
προκαθορισμένο χρονικό διάστημα, χάνει το δικαίωμα 
εγγραφής στο ΠΜΣ, εκτός εάν με αίτησή του προς τη Συ¬ 
ντονιστική Επιτροπή επικαλεστεί λόγους ανώτερης βίας 
ή σοβαρής ασθένειας. Στην περίπτωση αυτή, η Συντο¬ 
νιστική Επιτροπή εξετάζει τους λόγους που επικαλείται 
ο υποψήφιος και αποφασίζει σχετικά. 

Άρθρο 15 

Κριτήρια Αξιολόγησης 

Για την αξιολόγηση των υποψηφίων συνεκτιμώνται 
τα επιστημονικά και καλλιτεχνικά προσόντα τους, έτσι 
όπως θεμελιώνονται: 

α) από τα έργα που καταθέτουν και από την υπάρ- 
χουσα καλλιτεχνική και ερευνητική τους δραστηριότητα 

β) από τους τίτλους σπουδών τους 

γ) από την προφορική ή γραπτή συνέντευξη. 

Άρθρο 16 

Φοίτηση, Διδασκαλία και Εξετάσεις 

1. Η διδασκαλία στο πλαίσιο του ΠΜΣ περιλαμβάνει 
την παρακολούθηση όλων των Εκπαιδευτικών Ενοτή¬ 
των. Συγκεκριμένα, το διδακτικό έργο ανά Εκπαιδευ¬ 
τική Ενότητα υλοποιείται με την μορφή διδασκαλίας 
(μαθημάτων, σεμιναρίων, εργαστηρίων) και εκπόνησης 
ερευνητικής εργασίας (ατομικής ή ομαδικής, υπό συστη¬ 
ματική επίβλεψη). Ενδεικτική θεματολογία των ανωτέ¬ 
ρω εργασιών μπορεί να αποτελεί και η βιβλιογραφική 
έρευνα, κυρίως όμως περιλαμβάνονται διδακτικά και 
ερευνητικά ζητούμενα όπως η ανάπτυξη αυτόνομου 
πειραματικού καλλιτεχνικού έργου μικρής κλίμακας, η 
πραγματοποίηση μιας ζωντανής επίδειξης / συναυλίας, 
ο σχεδιασμός και η υλοποίηση της διαδικασίας παραγω¬ 
γής ηχητικού υλικού κ.ά. Η εκπόνηση των ανατιθέμενων 
εργασιών είναι υποχρεωτική, προκειμένου να θεωρηθεί 
επιτυχής η παρακολούθηση. 

2. Κάθε μεταπτυχιακός φοιτητής έχει την ελάχιστη 
υποχρέωση παρακολούθησης του 80% των ωρών δι¬ 
δασκαλίας (μαθημάτων, σεμιναρίων, εργαστηρίων) που 
ορίζονται ανά Εκπαιδευτική Ενότητα. Μη εκπλήρωση 
του ανωτέρω κριτηρίου καθιστά αδύνατη την συμμετοχή 
του στην όποια εξεταστική διαδικασία για την εν λόγω 
Εκπαιδευτική Ενότητα. 

3. Σε κάθε περίπτωση, η Συντονιστική Επιτροπή μπο¬ 
ρεί να ορίζει συγκεκριμένες πρόσθετες δραστηριότητες 
του ΠΜΣ, στις οποίες οι φοιτητές είναι υποχρεωμένοι να 
συμμετέχουν. Οι δραστηριότητες αυτές ανακοινώνονται 
κατά την έναρξη του αντίστοιχου ακαδημαϊκού εξαμή¬ 
νου μαζί με το αναλυτικό πρόγραμμα διδασκαλίας. 

4. Η εξέταση κάθε Εκπαιδευτικής Ενότητας μπορεί 
να γίνει προφορικά, γραπτά, με εκπόνηση εργασιών ή 


με άλλο τρόπο που καθορίζει και ανακοινώνει κατά την 
έναρξη του εξαμήνου ο διδάσκων. Ολες οι υποχρεώσεις 
που απορρέουν από την παρακολούθηση των Εκπαιδευ¬ 
τικών Ενοτήτων, όπως εκτέλεση και παράδοση ασκήσε¬ 
ων και εργασιών, πρέπει να έχουν ολοκληρωθεί πλήρως 
εντός της διάρκειας του εξαμήνου (και μέχρι τη λήξη της 
περιόδου των εξετάσεων). 

5. Κάθε μεταπτυχιακός φοιτητής έχει την ευκαιρία να 
εξεταστεί το πολύ δύο φορές σε κάθε Εκπαιδευτική Ενό¬ 
τητα κατά τη διάρκεια του 1 ου ακαδημαϊκού έτους (στο 
τέλοςτου αντίστοιχου ακαδημαϊκού εξαμήνου και στην 
επαναληπτική εξέταση του Σεπτεμβρίου, εφόσον αυτή 
οριστεί). Αν αποτύχει και τη δεύτερη φορά, ο μεταπτυχια¬ 
κός φοιτητής μπορεί με αίτησή του να παραπεμφθεί στη 
Συντονιστική Επιτροπή, η οποία και αποφασίζει, είτε για 
τη δυνατότητα διεξαγωγής μιας επιπλέον εξέτασης από 
τριμελή επιτροπή μελών Δ.Ε.Π., είτε για την επανάληψη 
παρακολούθησης της Εκπαιδευτικής Ενότητας από το 
μεταπτυχιακό φοιτητή σε επόμενο εξάμηνο σπουδών 
(χωρίς να καταβάλει επιπλέον τέλη), είτε για την οριστική 
διαγραφή του φοιτητή από το ΠΜΣ. 

6. Σε εξαιρετικές περιπτώσεις και για πολύ σοβαρούς 
λόγους, η Συντονιστική Επιτροπή μπορεί να προτεί¬ 
νει τη διαγραφή ενός μεταπτυχιακού φοιτητή από το 
ΠΜΣ. Τέτοιοι λόγοι είναι η εξακολουθητικά πλημμελής 
εκπλήρωση των υποχρεώσεων (π.χ. η συστηματική μη 
συμμετοχή στην εκπαιδευτική/εξεταστική διαδικασία) 
και η συμπεριφορά που παραβιάζει κανόνες σεβασμού 
και ακαδημαϊκής δεοντολογίας, συμπεριλαμβανομένων 
αυτών περί λογοκλοπής, καθώς 

7. Σε περίπτωση που κάποιος μεταπτυχιακός φοιτητής 
αποφασίσει να διακόψει τις σπουδές του, υποχρεούται 
να ενημερώσει γραπτώς τον Διευθυντή του ΠΜΣ. 

Άρθρο 17 

Μεταπτυχιακή Διπλωματική Εργασία 

1. Μετά από αίτηση του μεταπτυχιακού φοιτητή, στην 
οποία αναφέρει το επιθυμητό θέμα και τον προτεινόμενο 
Επόπτη της μεταπτυχιακής του διπλωματικής εργασίας, 
επισυνάπτοντας περιγραφή και τεκμηρίωση του θέμα¬ 
τος, η Συντονιστική Επιτροπή καθορίζει τον τίτλο και τον 
επόπτη της διπλωματικής εργασίας, που εγκρίνονται στη 
συνέχεια από τη Συνέλευση Τμήματος. 

2. Δεν μπορούν να καταθέσουν αίτηση εκπόνησης 
μεταπτυχιακής διπλωματικής εργασίας οι φοιτητές που 
δεν έχουν ολοκληρώσει επιτυχώς όλες τις Εκπαιδευτικές 
Ενότητες των δύο πρώτων εξαμήνων. 

3. Ο Επόπτης της διπλωματικής εργασίας πρέπει να 
είναι διδάσκων στο ΠΜΣ και πρέπει να έχει ερευνητικά 
ενδιαφέροντα συναφή με το θέμα αυτής. Είναι υπεύθυ¬ 
νος για την επίβλεψη και καθοδήγηση του έργου του 
μεταπτυχιακού φοιτητή, παρακολουθεί συνεχώς την 
πορεία της εργασίας του και υποστηρίζει την ερευνη¬ 
τική του προσπάθεια με την υπόδειξη συγκεκριμένων 
κατευθύνσεων έρευνας. Οι μεταπτυχιακοί φοιτητές είναι 
υποχρεωμένοι να ενημερώνουν ανελλιπώς τον Επόπτη 
για την πρόοδο της εργασίας τους. 

4. Η μεταπτυχιακή διπλωματική εργασία αξιολογείται 
από Εξεταστική Επιτροπή που προτείνεται από τη Συ¬ 
ντονιστική Επιτροπή και εγκρίνεται από τη Συνέλευση 

Τμήματος μετά από εισήγηση του Επόπτη. Η Εξεταστική 
Επιτροπή αποτελείται από τον Επόπτη και δύο ακόμη 
μέλη. Από τα δύο αυτά μέλη, το ένα τουλάχιστον πρέπει 
να είναι μέλος Δ.Ε.Π. του Τμήματος Μουσικών Σπουδών, 
ενώ το άλλο μπορεί να προέρχεται από άλλο Τμήμα του 
Ιονίου Πανεπιστημίου ή άλλου Α.Ε.Ι. της ημεδαπής ή της 
αλλοδαπής ή να είναι ερευνητής αναγνωρισμένου Ερευ¬ 
νητικού Κέντρου της ημεδαπής ή της αλλοδαπής. 

5. Η μεταπτυχιακή διπλωματική εργασία κατατίθεται, 
το νωρίτερο, στο τέλος του 3ου εξαμήνου σπουδών στα 
μέλη της Εξεταστικής Επιτροπής. Η υποστήριξη της ερ¬ 
γασίας γίνεται σε ημερομηνία και ώρα που ορίζεται από 
τον Επόπτη κατόπιν συνεννόησης μετά υπόλοιπα μέλη 
της Εξεταστικής Επιτροπής. Μετά το πέρας της δημόσιας 
υποστήριξηςτης μεταπτυχιακής εργασίας, η Εξεταστική 
Επιτροπή την αξιολογεί και τη βαθμολογεί. 

6. Αν η μεταπτυχιακή διπλωματική εργασία εγκριθεί, 
αλλά έχουν γίνει σχετικές παρατηρήσεις και υποδείξεις, ο 
μεταπτυχιακός φοιτητής είναι υποχρεωμένος να τις λάβει 
υπόψιν, να προβεί στις απαραίτητες τροποποιήσεις και 
βελτιώσεις μέσα στο διάστημα που θα του υποδειχθεί και 
να καταθέσει την τελική μορφή της στον Επόπτη. Ανάλογα 
με τη μορφή και την έκταση των τροποποιήσεων ή βελτιώ¬ 
σεων, τα μέλη της επιτροπής μπορούν να ζητήσουν να επα- 
ναξιολογήσουντο κείμενο της μεταπτυχιακής εργασίας και 
το καλλιτεχνικό έργο ή να εξουσιοδοτήσουν τον Επόπτη να 
δώσει την τελική έγκριση. Μετά τον έλεγχο της εργασίας, ο 
Επόπτης καταθέτει τον σχετικό βαθμό στη Γραμματεία του 
ΠΜΣ. Ο υποψήφιος υποχρεούται να καταθέσει την τελική 
εκδοχή της μεταπτυχιακής εργασίας του στη Γραμματεία 
του ΠΜΣ, καθώς και στη Βιβλιοθήκη του Ιδρύματος. 

7. Αν η μεταπτυχιακή εργασία δεν εγκριθεί, ο μετα¬ 
πτυχιακός φοιτητής έχει τη δυνατότητα να επιλέξει άλλο 
θέμα, προκειμένου να εκπονήσει νέα εργασία στο επό¬ 
μενο εξάμηνο. Η δυνατότητα αυτή παρέχεται για μία και 
μόνη φορά. Πέραν αυτής, ο μεταπτυχιακός φοιτητής δι¬ 
αγράφεται από το ΠΜΣ οριστικά. 

Άρθρο 18 

Βαθμολογία - Απονομή Διπλώματος 

1. Η επίδοση των μεταπτυχιακών φοιτητών βαθμολο¬ 
γείται με ελάχιστη βαθμολογία το μηδέν (0), βάση (ελά¬ 


χιστος βαθμός επιτυχούς παρακολούθησης) το πέντε 
(5,00) και άριστα το δέκα (10,00), με ακρίβεια εκατοστού 
του βαθμού. Εφόσον οι παρουσίες στην εκάστοτε Εκπαι¬ 
δευτική Ενότητα δεν υπολείπονται του ορίου του 80% 
που ορίζεται στο άρθρο 16, οι βαθμολογίες κατατίθενται 
στη Γραμματεία του ΠΜΣ από τον εκάστοτε διδάσκοντα, 
εντός εύλογου διαστήματος από τη λήξη της εξεταστικής 
περιόδου. 

2. Η κλίμακα βαθμολογίας στις Εκπαιδευτικές Ενότητες 
και στην διπλωματική εργασία έχει ως εξής: 

Άριστα: από 8,50 έως 10 

Λίαν Καλώς: από 6,50 έως 8,49 

Καλώς: Από 5 έως 6,49 

3. Οι μεταπτυχιακοί φοιτητές θεωρείται ότι περάτωσαν 
τις φοιτητικές τους υποχρεώσεις, εφόσον έχουν πιστωθεί 
επιτυχώς 90 Ε0Τ5. Έπειτα από πρόταση της Συντονιστι¬ 
κής Επιτροπής, η Συνέλευση Τμήματος πιστοποιεί την 
επιτυχή ολοκλήρωση των σπουδών και τους ανακηρύσ- 
σει διπλωματούχους. 

4. Η τελική βαθμολογία του Διπλώματος Μεταπτυχι¬ 
ακών Σπουδών υπολογίζεται ως ο μέσος όρος του βαθ¬ 
μού της διπλωματικής εργασίας και του μέσου όρου της 
βαθμολογίας των επιμέρους βαθμολογιών των Εκπαι¬ 
δευτικών Ενοτήτων. 

5. Η απονομή των Διπλωμάτων Μεταπτυχιακών Σπου¬ 
δών πραγματοποιείται στην ειδική τελετή που οργανώ¬ 
νεται κατ'ελάχιστον δύο φορές το έτος για την απονομή 
των πτυχίων και διπλωμάτων τωνΤμημάτωντηςΣχολής 
Μουσικής και ΟπτικοακουστικώνΤεχνών, κατόπιν συνεν¬ 
νόησης με τη διοίκηση του Ιδρύματος. Στους μεταπτυχι¬ 
ακούς φοιτητές που έχουν ολοκληρώσει τις υποχρεώσεις 
του ΠΜΣ μπορεί να χορηγείται βεβαίωση περάτωσης 
των σπουδών και πριν από την απονομή, κατόπιν αιτή- 
σεώς τους στην Γραμματεία του ΠΜΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 21 Δεκεμβρίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί?ΞΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























